Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az APEH az adózás rendjéről szóló 1990. évi XCI. törvény
Paragraph Index: 984

h) pontjára figyelemmel úgy értelmezem, hogy az az adatalany kívánságának önkéntes, határozott és tájékozott kinyilvánítását jelenti. A polgár adatainak kezeléséhez való hozzájárulását sokszor általános szerződési feltételek tartalmazzák. Az ilyen feltételek használatával kötött szerződéskötéseknél hiányzik az alkufolyamat: a feltételeket kidolgozó — általában gazdasági erőfölényben és sok esetben monopolhelyzetben lévő — fél által diktált feltételeket a másik fél vagy elfogadja, vagy nem köt szerződést (adhéziós szerződések). A helyzet sajátosságára reagál a kötelmi jog azzal, hogy alapelveinek — a szerződési szabadságnak és a felek egyenlőségének — érvényre jutását általános szerződési feltételek használata esetén sajátos rendelkezésekkel segíti (a magyar jogban a polgári törvénykönyvről szóló 1959. évi IV. tv. 209. és köv. §). Az általános szerződési feltételek nem csak a kötelmi jog alapelveinek érvényesülését veszélyeztetik, hanem a kiszolgáltatott helyzetben lévő polgár információs önrendelkezési jogának gyakorlását is akadályozhatják. Maga a — fenti definíció szerint értelmezett — hozzájárulás megléte is kérdéses olyan esetekben, amikor a feltételeket kidolgozó fél valamely szolgáltatás tekintetében valamely piacon monopolhelyzetben van. Az adatkezelés a hozzájárulás megléte esetében is csak akkor jogszerű, ha meghatározott célból, jog gyakorlása és kötelezettségek teljesítése érdekében történik [Avtv. 5. §

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes